અર્થ એ કે સમાજ અને દેશને દોરવણી આપનારે ખૂબજ સાવચેત રહેવું પડે. નહીંતર વર્તમાન રાજકારણે રાજકીય પુરુષો અને તેમની સ્ત્રીઓ અને પરિવારને એવા રવાડે ચડાવ્યા છે કે તેઓ રાષ્ટ્રની સંપત્તિને પોતાની સમજીને લૂંટફાંટ કરે છે. પોતાને પ્રથમ મહિલાનું જે સ્થાન મળ્યું હોય છે તેનો ઉપયોગ પોતાના લાભ-હિત અને સંસાધનો વધારવામાં કર્યે જાય છે. ઇસ્લામમાં આ વલણ વર્તન માટે કોઈ અવકાશ નથી. ઇસ્લામ આને બર્બાદી અને તબાહીનું કારણ સમજે છે કે જેના હાથમાં લોકોએ શાસન દ્વારા પોતાની અમાનતો સોંપી હોય તે જ તેને હડપ કરવા લાગી જાય. એટલે જ સાધન-સંસાધનો અને તેનો ઉપયોગના ઉદ્દેશો પવિત્ર અને સાફ-સ્વચ્છને પારદર્શક હોવા જોઈએ. કેમકે ગંદા વાસણથી ગંદી વસ્તુ જ બહાર આવે છે અને વાસણ સ્વચ્છ હોય તો વસ્તુ પણ સ્વચ્છ અને નિર્મળ હશે.